ตลท.ปลด SP หุ้น AEC ตั้งแต่เช้าวันนี้ พร้อมเตือนลงทุนระมัดระวัง
ตลท.ปลด SP หุ้น AEC ตั้งแต่เช้าวันนี้ พร้อมเตือนลงทุนระมัดระวัง
27 พ.ค. 2563

ตลาดหลักทรัพย์แห่งประเทศไทย (ตลท.) แจ้งว่าตามที่ได้หยุดพักการซื้อขายหลักทรัพย์ของ บล.เออีซี จำกัด (มหาชน) หรือ AEC ตั้งแต่วันที่ 25 พฤษภาคม 2563 เนื่องจากได้รับแจ้งจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ว่า AEC มีเงินกองทุนสภาพคล่องสุทธิ (NC) ต่ำกว่าศูนย์ติดต่อกันเกิน 5 วันทาการ ซึ่งเป็นเหตุให้บริษัทต้องระงับการดำเนินธุรกิจตามเกณฑ์ของสำนักงาน ก.ล.ต.นั้น
อย่างไรก็ตาม เมื่อวันที่ 26 พฤษภาคม 2563 เวลา 18.03 น. AEC ได้ชี้แจงข้อมูลดังกล่าวแล้ว ดังนั้น ตลาดหลักทรัพย์ฯ จึงอนุญาตให้ซื้อขายหลักทรัพย์ของ AEC โดยปลดเครื่องหมาย “SP” ตั้งแต่วันที่ 27 พฤษภาคม 2563
ทั้งนี้ ขอให้ผู้ลงทุนศึกษาข้อมูลของ AEC ด้วยความระมัดระวังรอบคอบก่อนการตัดสินใจลงทุน